Държавен вестник, бр. 84, 2011 г., стр. 7

БРОЙ  84	
Д Ъ Р Ж А В Е Н  В Е С Т Н И К 	
СТР.  7  
8.3.4. право да усвои при условия и по ред, 
определен в концесионния договор, изцяло или 
част от банковата гаранция по т. 9.1;
8.3.5. да прекрати едностранно концесион­
ния договор при неизпълнение от страна на 
концесионера на което и да е от основните 
задължения по това решение и договора и/или 
при нарушаване на условие за осъществяване 
на концесията.
8.4. Основни задължения на концедента:
8.4.1. да оказва съдействие на концесионера 
при осъществяване на концесията, след като 
такова бъде поискано, при условия и по ред, 
определени в концесионния договор;
8.4.2. да осъществява контрол за спазване 
на условията по концесията и за изпълнение 
на задълженията по концесионния договор.
9. Определя следните видове гаранции за 
изпълнение на задълженията на концесионера 
по концесионния договор:
9.1. Безусловна и неотменяема годишна 
банкова гаранция, обезпечаваща изпълнението 
на задълженията за концесионно плащане, 
данък върху добавената стойност (ДДС), лихви 
и неустойки, както следва:
9.1.1. за първата година от срока на конце­
сията гаранцията е в размер 23 724 лв. и се 
представя не по-късно от 7 дни от датата на 
изпълнение на условието по т. 5.1;
9.1.2. за всяка следваща година банкова­
та гаранция е сума в размер 100 на сто от 
стойността на концесионното плащане за 
предходната година с начислен ДДС и се 
представя на концедента до 30 дни преди из­
тичане валидността на предходната гаранция;
9.1.3. банковата гаранция по т. 9.1.1 и 9.1.2 
е валидна до 60 дни от изтичането на съот­
ветната година;
9.1.4. при усвояване изцяло или на част от 
гаранцията по т. 9.1 концесионерът е длъжен 
да възстанови нейния размер в 10-дневен 
срок от уведомлението на концедента за ус­
вояването є.
9.2. Финансово обезпечение за изпълнение 
на дейностите по техническа ликвидация 
или консервация на миннодобивния обект 
и рекултивация на засегнатите земи. Видът 
на финансовото обезпечение и предвиденият 
размер на средствата се договарят между 
страните в концесионния договор.
9.3. Неустойки и лихви при неизпълнение 
и при забавено изпълнение на договорните 
задължения. Формите на неизпълнение, усло­
вията и редът за тяхното установяване, както 
и видът и размерът на санкциите се определят 
в концесионния договор.
10. Определя годишно парично концеси­
онно плащане за единица добито подземно 
богатство за съответния период, върху което 
се дължи и ДДС, както следва: 
10.1. Парични плащания за срока на кон­
цесията, дължими на 6-месечни вноски, като 
срокът на плащане е 30-о число на месеца, 
следващ отчетния период.
10.2. Отчетните периоди се определят от 
1 януари до 30 юни и от 1 юли до 31 декем­
ври за всяка календарна година от срока на 
концесията.
10.3. Размерът на всяко плащане се опре­
деля съгласно чл. 1, ал. 1 и 2 от Методика­
та за определяне на конкретния размер на 
концесионното възнаграждение за добив на 
строителни и скалнооблицовъчни материа­
ли – приложение № 4 към чл. 11 от Наредбата 
за принципите и Методиката за определяне 
на концесионното възнаграждение за добив 
на подземни богатства по реда на Закона за 
подземните богатства, приета с Постановле­
ние № 127 на Министерския съвет от 1999 г. 
(обн., ДВ, бр. 59 от 1999 г.; изм. и доп., бр. 46 
от 2007 г.).
10.4. Концесионното плащане за единица 
добито подземно богатство съгласно чл. 1, 
ал. 3, т. 1, буква „а“ от методиката по т. 10.3 
не може да бъде по-ниско от 0,30 лв./тон, 
като тази стойност се индексира ежегодно с 
процента на увеличение на цените на строи­
телните и скалнооблицовъчните материали по 
информация, предоставена от Националния 
статистически институт, при базова статисти­
ческа информация за цените за 2005 г.
10.5. Минималният размер на концеси­
онното плащане за всеки отчетен период 
(шестмесечие) от срока на концесията не може 
да бъде по-нисък от 7414 лв., формиран на 
базата на 24 713 тона/шестмесечие варовици 
и предвидената стойност за единица добито 
подземно богатство съгласно чл. 1, ал. 3, т. 1, 
буква „а“ от методиката по т. 10.3.
10.6. Размерът на концесионното пла­
щане по т. 10.3 и минималният размер на 
концесионното плащане по т. 10.4 и 10.5 се 
променят с допълнително споразумение към 
концесионния договор при промяна на зако­
нодателството, уреждащо реда за неговото 
определяне.
10.7. Министърът на икономиката, енерге­
тиката и туризма внася от името и за сметка на 
концесионера част от концесионното плащане 
в размер 50 на сто от сумата, определена по 
реда на т. 10.3 или 10.5, по бюджета на община 
Раковски по ред, определен в концесионния 
договор.
11. При условия и по ред, определени в 
концесионния договор, концесионерът не 
дължи концесионно плащане за времето на 
реализиране на дейностите, предвидени в 
съгласуван проект за техническа ликвидация 
или консервация на миннодобивния обект и 
за рекултивация на засегнатите земи, при 
условие че не се извършва добив на подземни 
богатства. 
12. Оправомощава министъра на иконо­
миката, енергетиката и туризма:
12.1. Да проведе преговори и да сключи 
концесионния договор с „Холсим кариерни 
материали Пловдив“ – АД, Пловдив, в триме­
сечен срок от влизането в сила на решението 
за предоставяне на концесия.